Ka lebaka la gore re ka se tšee karolo thwii ka moka ga rena go dira diphetho tšeo di re amago, re kgetha baemedi go dira seo ka go dikgao ka moka tša mmušo. Ka go mmušo wa selegae, baemedi ba rena ke batho bao re ba bitšago dikhanselara. Batho ba le bahlankedi ba masepala ba šoma le rena gore ba kgotsofatše dinyakwa tša rena tša motheo. HIV e emetše Human Immune Deficiency Virus. Twatši ye e hlasela mmele wa motho gore o se sa kgona go lwantšha malwetši gomme se se hlola AIDS (Acquired Immune Deficiency Syndrome). Go tšea sebaka sa go bonagala pele ga ge twatši ya HIV e fetoga go ba AIDS. Go ka fetša sebaka sa ngwaga goba ye mebedi mola go ba bangwe go fetša mengwaga ya go balega pele ga ge AIDS e iponagatša. Ge motho a ihlokomela le go ja dijo tše di loketšego mmele, a ka phela sebaka se teletšana.